এর ঠিক বছর খানেকের মধ্যেই ২০১৩ সালে ভারতে ই-কমার্সের ধুম লেগে গেল। ব্যবসার বহুল সম্ভাবনা নিয়ে Last Mile Delivery (LMD)-রও সেই শুরু। এলএমডি ক্ষেত্রে যে ফাঁক রয়েছে তা পূরণ করতে শ্রীধর চালু করলেন তাঁর সংস্থা Connect India. বর্তমানে ই-কমার্স ও কর্পোরেট হাউসে জিনিসপত্র আদানপ্রদানে খুবই পরিচিত নাম হয়ে উঠেছে তাঁর এই এলএমডি প্ল্যাটফর্ম। গ্রাম-গ্রামান্তরের সঙ্গেও (যেখানে বড়জোর হাজার পাঁচ লোকের বসবাস) বাকি ভারতের সংযোগ ঘটিয়ে দিয়েছে কানেক্ট ইন্ডিয়া। আর ভারতের সঙ্গে বাকি দুনিয়ার। শ্রীধর বললেন,"মোদী সরকার কানেক্টিং ইন্ডিয়ার কথা বলছিল। আমি ভাবলাম এটাই সঠিক সময়। একটা লাস্ট মাইল ডিস্ট্রিবিউশন প্ল্যাটফর্ম গড়ে তুলতে পারলে একদিকে যেমন গ্রামীণ বাসিন্দাদের সুবিধা হবে, অন্যদিকে তাদের কর্মসংস্থানও হবে।"